FOTOGRAFSKI NATEČAJ MURVE – ŽIVI SPOMENIKI SVILOGOJSTVA v SLOVENIJI
2023-03-01 00:00 - 2023-08-31 00:00 (Europe/Paris) | Studio Fotoklub Maribor 3 Splavarski prehod Maribor, Upravna enota Maribor, 2000 Slovenia
1. ORGANIZATOR Fotoklub Maribor in Inštitut za svilogojstvo in svilarstvo RLB, Maribor
2. INFORMACIJE
e-pošta: murva.foto @gmail.com
gsm: 041 776 711 – dr Rebeka Lucijana Berčič
gsm: 041 654 762 – Bojan Šenet
gsm: 031 328 459 – Dušan Gajšek
3. ORGANIZACIJSKI ODBOR
Dr. Rebeka Lucijana BERČIČ, Bojan Šenet, Dušan Gajšek
4. OMEJITVE NATEČAJA
Lokacija: fotografije morajo biti posnete na območju republike SLOVENIJE.
Čas: fotografije morajo biti posnete v času razpisa.
5. ČASOVNI RAZPORED
Oddaja del: do 31.08.2023
Žiriranje: do 15.09.2023
Objava rezultatov: do 30.09.2023 (individualno vsakemu udeležencu po e-pošti).
Odprtje razstave in podelitev nagrad. xx-xx-xxxx še ni določeno: v razstavnih prostorih Fotokluba Maribor.
Na dan odprtja razstave bo tudi podelitev nagrad ter projekcija vseh sprejetih in nagrajenih fotografij.
Pridržujemo si pravico do spremembe datumov.
5.1 NAGRADE
Podeljene bodo tri nagrade. Vrednostni bon za nakup fotografske opreme v višini 400, 200 in 100 eur. Podeljena bo tudi 3 priznanja.
6. ŽIRIJA
Dr.Tamas BAKONYI, Mađarska, Branimir RITONJA, mojster fotografije, Dr.REBEKA Lucijana BERČIČ
Odločitev žirije je dokončna, pritožbe niso možne.
7. TEMA RAZSTAVE
Tema: “Murve na Slovenskem…, fotografije dreves MURV s premerom debla najmanj 50 cm, oziroma okoli 1,6 meter obsega v višini 1m nad terenom. Vsaka fotografija mora vsebovati lokacijske podatke; lokacija posnetka ali GPS koordinate
Fotografije so lahko barvne ali črno-bele.
Dovoljeno je obrezovanje, korektura svetlobe, kontrasta in ostrine.
Ni dovoljeno dodajanje, preselitev, zamenjava ali odstranitev slikovnih elementov.
8. POGOJI SODELOVANJA
Na natečaju lahko sodelujejo amaterski in profesionalni fotografi.
Vsak sodelujoči lahko odda do največ 6 fotografij.
Avtor z oddajo fotografij na natečaju soglaša, da organizator lahko za nagrajene in izbrane fotografije uporabi materialne avtorske pravice za svoje potrebe, za razstavo ter projekcijo na odprtju razstave in za objavo v svojih publikacijah. Moralne avtorske pravice so last avtorja.
Z oddajo fotografij in prijavo avtor sprejema pogoje razpisa.
Avtorji bodo o rezultatih obveščeni po elektronski pošti, sprejete in nagrajene fotografije bodo objavljene v digitalnem katalogu na spletni strani fotokluba Maribor in na Facebook strani Fotokluba Maribor, kakor tudi na spletni strani ISS RLB
9. PRIJAVA IN PRIPRAVA FOTOGRAFIJ
Vsa dela morajo biti oddana preko elektronske pošte na naslov: murva.foto@gmail.com Za oddajo del priporočamo uporabo spletne aplikacije WeTransfer. Sprejemamo samo digitalne fotografije v formatu jpg, resolucija 300 dpi. Daljša stranica fotografije naj meri najmanj 3000 pik. Razmerje stranic posamezne fotografije mora biti 2:3 ali 3:4 (fotografije so lahko horizontalne ali vertikalne). Fotografije oddane v drugih formatih (panoramski, kvadraten, …) bodo izločena in ne bodo ocenjena. Fotografijam ni dovoljeno dodajati robov, napisov ali podpisov in okvirjev. Fotografije morajo biti v celoti avtorsko delo sodelujočega, za kar ta tudi prevzema vso odgovornost. Ob oddaji del je potrebno navesti: osebne in kontaktne podatke (ime in priimek, poštni naslov, e-naslov, datum rojstva in davčno številko ter telefonsko št..) in naslov fotografij. S podatki je izpolniti priloženo PRIJAVNICO, ter jo skupaj s fotografijami poslati na e-naslov; murva.foto@gmail.com Datoteke, ki ne bodo ustrezale predpisanim pogojem, bodo izločene pred žiriranjem.
10. PRISTOJBINA
Pristojbine NI.
11. OZNAČEVANJE DATOTEK
Vse oddane fotografije morajo biti poimenovane. Naziv fotografije ,ime in priimek avtorja in ne sme biti daljši od 20 znakov, npr.: miha__kos__murva
Prosimo, da pri poimenovanju datotek/fotografij ne uporabljate šumnikov!
12. NAGRADE
Najboljše fotografije bodo nagrajene: prva nagrada 400 EUR, druga nagrada 200 EUR in tretja nagrada 100 EUR v vrednostnih bonih za nakup fotografske opreme.
14. ODDAJA DEL
Fotografije morajo biti oddane skladno z navodili in izključno na e-naslov murva.foto@gmail.com, najkasneje do 31.08.2023
Maribor, 27.2.2023
PRIJAVNICA

Povezava do originalnega članka

Borut Hribar, kipar in fotograf
2023-06-17 00:00 - 2023-09-24 00:00 | Maribor center / Umetnostna galerija Maribor (Strossmayerjeva 6, Maribor)
Borut Hribar je na mariborskem likovnem prizorišču kot kipar aktivno deloval predvsem v desetletju po drugi vojni, danes pa je le malo poznan.
Otvoritev, 17. junij 2023, 19.00
Kustosinja: Andreja Borin, muzejska svetovalka
Borut Hribar (1907–1983) se je rodil v Ljubljani, družina pa se je v Maribor preselila kmalu po prvi svetovni vojni. Bil je kipar samouk, ukvarjal pa se je tudi z umetno obrtjo, keramiko in fotografijo. Prvega likovnega pouka je bil deležen pri kiparju Francetu Ravnikarju (1886–1948), ki je služboval kot strokovni učitelj risanja na mariborski realni gimnaziji. V mariborskem likovnem življenju ga srečamo že pred drugo svetovno vojno: leta 1938 se je predstavil s keramiko, istega leta je prejel denarno nagrado za stiliziran grb Kraljevine Jugoslavije, leta 1939 pa je razstavljal s klubom likovnih umetnikov Brazda. Njegovi številni fotografski motivi so posnetki Pohorja in pohorskih planinskih koč. Njegova fotografija je večinoma dokumentarna, zasledimo pa tudi poskuse v umetniško-izrazni smeri med katerimi po kvaliteti izstopata makro fotografija in planinska fotografija iz tridesetih let 20. stoletja.

Povezava do originalnega članka

Natalija Juhart Brglez / Nepredvidljiva mesta
2023-06-17 20:00 - 2023-09-10 21:00 | Maribor center / Umetnostna galerija Maribor (Strossmayerjeva 6, Maribor)
Natalija Juhart Brglez, ki v umetniški prostor vstopa z inovativnim pogledom izvijanja perspektive, v svojih grafičnih serijah redefinira znane podobe mest v novo prostorsko realnost. Najprej Benetke in Pariz, nato Ljubljana in sedaj tudi Maribor!
Otvoritev: sobota, 17. junij 2023, 20.00
Kustosinja: Breda Kolar Sluga
S skrbno premišljenimi in večpomensko »uporabljenimi« likovnimi prvinami, kot so krog, šrafure, predvsem pa črta in barva se v spretnem izmikanju objektivno dogovorjenega odpira osebnemu doživetju. Zakaj je definicija prostora danes tako pomembna, komu pripada, ali je javen, zaseben, ženski? Avtorica se jasno vzpostavlja kot graditeljica in stvariteljica, vendar točko pogleda z gledalcem vred vselej spretno tudi pozicionira kot del celote. Natalija Juhart Brglez še dodaja: »Želim doseči občutek pomiritve ob dejstvu, da smo si različni in da stvari doživljamo na več različnih načinov«.
Med atrakcijami mesta in osebnim mapiranjem projekt Nepredvidljiva mesta posamezniku omogoča, da odškrne kotiček mesta Maribor in ga prestavi v svoj dom. Na voljo je serija 6 različnih motivov v tehniki sitotiska, ki jih lahko poljubno sestavimo.

Povezava do originalnega članka

Počitnice s prijatelji 2023
2023-06-23 00:00 - 2023-08-31 00:00 | Maribor center
Še malo! Komaj čakamo na zaključek šolskega leta in začetek POČITNIC S PRIJATELJI 2023 Zveze prijateljev mladine Maribor.
Začnemo 23. junija, z druženjem v Mestnem parku v okviru Art kampa, 25. junija bo na morje odpotovala prva skupina otrok, 26. junija se začne program v Domu ustvarjalnosti mladih, ki vse do 31. avgusta ponuja veliko priložnosti za ustvarjalno druženje otrok in mladih v mestu:

POČITNIŠKO VARSTVO – za otroke od končanega 1. do 5. razreda osnovne šole
DELAVNICE, IGRALNICE, IZLETI – za otroke od 6. oz. 8. leta
SREDINI IZLETI – za otroke od 6. leta
DELAVNICE, SOBA POBEGA, PRILETI NA POHORJE!– za mlade od 12. oz. 15. leta
POČITNIŠKI FINALE

POMEMBNE INFORMACIJE ZA STARŠE oz. SKRBNIKE:

Na vse počitniške dejavnosti je zaradi omejenega števila udeležencev OBVEZNA PREDHODNA PRIJAVA (razen za delavnice v Mestnem parku) – za varstvo in program Prileti na Pohorje s PRIJAVNICO, za brezplačne dejavnosti pa preko TELEFONA ali E-POŠTE,
Tematski izleti, ustvarjalne delavnice-igralnice, tematske delavnice za otroke ter tematske delavnice in soba pobega za mlade so BREZPLAČNE, za počitniško varstvo, program Prileti na Pohorje! in sredine izlete so potrebna DOPLAČILA.
Vse dejavnosti potekajo, če ni drugače navedeno, v Domu ustvarjalnosti mladih Maribor, kjer je tudi MESTO ZBIRANJA IN VRNITVE z izletov.
S podpisom IZJAVE STARŠEV/SKRBNIKOV o seznanitvi s potekom počitniški dejavnosti se seznanite s potekom počitniških dejavnosti, navodili, priporočili ter nam zaupate kontaktne podatke. Ob vseh nadaljnjih prijavah sporočite le ime in priimek otroka. Starši/skrbniki otrok, ki bodo vključeni v varstvo, ob prijavi prejmete dodatna navodila in priporočila.
Sestavni del Izjave so tudi Pravila in priporočila glede uporabe mobilnih naprav. Prosimo vas, da jih pred podpisom izjave preberete.
OBLEKA IN OBUTEV NAJ BO DEJAVNOSTIM IN VREMENU PRIMERNA, otroci naj imajo s seboj VODO v steklenički za večkratno uporabo in ZDRAVO MALICO.
Pridržujemo si pravico do spremembe programa v primeru neustreznih vremenskih razmer ali druge višje sile.

INFORMACIJE IN PRIJAVE (od 5. 6., vsak delovni dan, med 8.00 in 16.00):
INFO-DUM – Dom ustvarjalnosti mladih (DUM) Maribor, Razlagova ul. 16
T: (02) 229 94 50
M: 040 433 511, 041 532 119
E: info.dum@zpm-mb.si

Povezava do originalnega članka

Ustvarjalno poletje v UGM
2023-06-26 10:00 - 2023-08-27 00:00 | Maribor center / Strossmayerjeva 6
Otroke, mlade in tudi odrasle vabimo na ustvarjalno preživljanje poletnih počitnic v hladno zavetje Umetnostne galerije Maribor
Program:
UGM NA ART KAMPU V MESTNEM PARKU
Zagrizi v umetnost – pike in črte
26. in 27. junij 2023, 10.00–13.00 in 16.00–20.00
TORKOVE USTVARJALNICE (5+)
18. in 25. julij, 1., 8. in 22. avgust 2023, 10.00–12.30
cena: 6 € (v ceno je vključena tudi malica)
prijava: 02 229 46 93, blagajna@ugm.si
ABOUT ART, ustvarjalnice v angleškem jeziku (9+)
9.–11. avgust 2023, 10.00–12.30
cena posamezne ustvarjalnice: 8€ / vse tri ustvarjalnice: 20€
prijava do 4. avgusta 2023: 02 229 46 93, blagajna@ugm.si
LIKOVNA USTVARJALNICA (3+) / Kako se nariše zvok, ko kladivo udari ob zid
LGM, Vojašniški trg 2a
sobota, 12. avgust 2023, 11.00
USTVARJALNICA ZA MLADE IN ODRASLE (13+)
Slikarski dnevnik – knjiga kot likovni izdelek
8., 9. in 10. avgust 2023, 17.00–19.30
cena: 21€ / Klub UGM: – 30%
Lutkovna predstava Zlati ključek in ogled razstave Nevidna roka s Hudo mravljico
UGM, Strossmayerjeva 6
nedelja, 27. avgust 2023, 11.00

Povezava do originalnega članka

Letni kino Minoriti – od ljudi za ljudi
2023-07-12 00:00 - 2023-08-20 00:00 | Maribor center / Avditorij Lutkovnega gledališča Maribor (Vojašniški trg 2A, Maribor)
Maribor se bo tudi to poletje filmsko prebujal z Letnim kinom Minoriti!

Povezava do originalnega članka

[Galerija Media Nox] Razstava Intus Zale Klančnik
2023-07-12 18:00 - 2023-09-07 18:00 | Galerija Media Nox
V Galeriji Media Nox bo od 12. julija do 7. septembra na ogled razstava Intus (lat. Znotraj) mlade umetnice Zale Klančnik. Razstava združuje pet konceptualnih video projektov v katerih umetnica tematizira umeščenost telesa v virtualnem svetu in digitalizacijo telesa.

Naslovni projekt Intus (lat. Znotraj) je nastal prek raziskovanja teles kot objekta nadzora in moči v biopolitičnem času. Policijski in vojaški nadzor ter razmah medicinskih tehnologij predstavljajo nasilje nad človeško intimo. Medtem ko je telo lahko popolnoma kontrolirano prek zunanjih dejavnikov in predmet gospodarjenja, se tudi sami odtujujemo od lastnih in drugih teles.
Koncept Intusa se ožje fokusira in obenem tematsko razširi v kreativnem polju projekta Mat(r)nica, kjer umetnica prevprašuje seksualnost in erotizem skozi digitalizacijo ženskega telesa in s poskusom njegovega utelešenja v virtualnem prostoru.
Histeroskopnadaljuje idejo stika med pornografijo, umetnostjo in anatomijo inse dotika tematik erotike, reprezentacije ter rematerializacije. Skozi postopek endoskopskega snemanja maternice umetnica izpostavlja transparentnost telesa, ki se veča skozi medicinske inovacije, s tem pa povzroča izgubo zasebnosti telesa v njegovih najbolj ranljivih in osebnih trenutkih.

Histeroskop

2x SECRET je projekt digitalizacije Butoh plesnega nastopa. Butoh je slog plesa, ki se je razvil leta 1959 na Japonskem kot reakcija proti japonski plesni sceni, ki je prioritizirala imitiranje Zahoda. Prek umetničine digitalizacije prestopi meje svoje dobe in se realizira kot digitalna informacija, v svoji ekstravagantnosti reduciran na svoje temeljne vrednote sporočilnosti.
Ob.red prikaže zadnji stadij telesa – smrt, telo se premika skozi izžarevajočo črnino se podvojuje in skozi ekspresivne gibe pomika k tlom. Ob koncu črnina nadvlada in telo ostane skrčeno na tleh. Nemoč nad smrtjo in umiranjem je večna in kaotična, kljub poskusom, da bi jo ceremonializirali in s tem osmislili. Črno bela vizualizacija obreda časa, ko je dogajanje zaradi teže (in nerazumljivosti metafizičnega stanja, ki spremlja razpad) jasno nakazuje tudi stanje nereda oz. človeka, ki je ob red. Direkten pristop vstopa v fizično in ogleda notranjosti človeka, se skozi razstavo prelevi v prepogosto pozabljeno mističnost telesa in sporoča, da sta racionalnost in zaupanje videnemu nepristna v luči pozabe na nedotakljive dimenzije psihobiološke enote človeka, ki ni namenjena zunanji kontroli in enoznačnemu dojemanju.
O UMETNICI
Zala Klančnik (1995, Slovenj Gradec) se je v letu 2019 pričela izobraževati na Akademiji za likovno umetnost in oblikovanje, smer Slikarstvo, Video in novi mediji. V svoji umetniški praksi raziskuje dimenzije korporealnosti, možnosti utelešanja znotraj virtualnega in realnega prostora. Poslužuje se medijev videa, instalacije, performansa, fotografije in slike.

Povezava do originalnega članka

Nataša Grandovec in Martina Obid Mlakar: Urbana narava
2023-07-21 19:00 - 2023-08-19 17:00 | ART KID Kibla 14 Glavni trg Maribor, Upravna enota Maribor, 2000 Slovenia
Nataša Grandovec in Martina Obid Mlakar: Urbana narava
21. 7.–19. 8. 2023
artKIT
Vljudno vabljeni na odprtje razstave Urbana narava oblikovalk Nataše Grandovec in Martine Obid Mlakar, ki bo v petek, 21. julija 2023, ob 19. uri v razstavišču artKIT.
VABILO (PDF)
Razstava sodobnega unikatnega nakita Urbana narava je večleten projekt, v katerem oblikovalki raziskujeta različne plasti sobivanja človeka in urbane narave v mestnem jedru in njegovi bližnji okolici. Avtorici z unikatnimi kosi nakita, narejenega iz srebra, zlata, lesa in poldragih kamnov, interpretirata sprehode po urbanih delih, mestnem zelenju in obmestnih znamenitostih, izpostavljata lokalne rastlinske posebnosti, med katerimi izstopa svetovno znana modra kavčina (stara trta). Dotakneta se tudi mestne favne: ptičev na stolpu mestne hiše, čebel, ki živijo v urbanem okolju itd.
Razstavo spremlja video Aljoše Juharta, ki z detajli razkriva in prepleta nakit in naravo kot navdih zanj.
Nataša Grandovec se z nakitom skozi nakit pokloni mestu, v katerem živi in ustvarja. Stolp Mestne hiše tako postane obesek, Piramida dobi vijolični pridih, vinska trta ovije zapestje itd. Poudarja mestne znamenitosti, tudi tiste, ki včasih ostanejo očem skrite, vendar so neizmerno dragocene in pomembne za razvoj urbanega središča, urbane narave, brez katere bi bilo bivanje v mestih nevzdržno. Poudarja tudi pomembnost in hkrati krhkost ravnovesja med urbanim, favno in floro, ki bi morali biti znaten del vsakega mestnega središča.
https://nakit-april.eu/index.php

Martina Obid Mlakar raziskuje pomen dotika in dimenzije časa. V meditativnem sprehodu po drevoredu razmišlja o večnem ginku, ki pozna najstarejše zgodbe. Človek in mesto vstopata v razstavljeno zgodbo z dlanjo. Dlan predstavlja subtilno prisotnost različnih plasti sobivanja. Dlan, ki daje in prejema, se dotika človeka, sočloveka, se dotika narave – je kot neskončna sled, ki jo dotik pušča za njo. Oblikovalka poudarja, naj bo v tem sobivanju ravnotežje in naj bo dotik spoštljiv; tudi zato iz kovinske dlani raste travnik in letijo ptice. Ob tem spoznamo lepoto dotika in upanje v prihodnost.
https://www.martinaobid.com/
artKIT, Glavni trg 14, Maribor
Odpiralni čas: od torka do petka od 15. do 19. ure, v soboto od 10. do 13. ure

Fotografija četrletja UJMA ALI PRILOŽNOST
2023-07-25 00:00 - 2023-09-30 00:00 | Fotoklub Maribor Židovska ulica 8 Maribor, Upravna enota Maribor, 2000 Slovenia
Spoštovane članice in člani fotokluba maribor
Vljudno vabljeni k sodelovanju za fotografijo četrtletja.Tema tretjega četrtletja: Ujma – katastrofa ali priložnost ? Naravne ujme so pri nas vse pogostejše – ekstremno visoke temperature, neurja s hudourniki in zemeljskimi plazovi, nevihte s točo in strelnimi udari ter požari, nenehne intervencije ljudi, ki rešujejo življenja in imetje, sirene in gledanje v nebo postajajo čedalje bolj naš vsakdan.

Upam, da je tema dovolj aktualna, ki daje možnost fotografskega izražanja in predvsem razmišljanja o odnosu do narave, ki se nam že kruto maščuje.AnitaVsak član lahko pošlje po eno fotografijo do 30.9.2023 na naslov: kolekcija.fkmb@gmail.com.Fotografija / datoteka naj bo poimenovana z imenom in priimkom avtorja in naslovomom npr.:francepreseren_zeja.jpg
Fotografije naj bodo v digitalnem formatu jpg in ne večje od 2 MB.Selektorica, zmagovalka preteklega izziva Anita Kirbiš bo izmed prispelih fotografij izbrala zmagovalno fotografijo.
Veselimo se vašega sodelovanja.
https://youtu.be/b_watvHnAsY

Povezava do originalnega članka

Razstava fotografinje Melise Ćehić: Ujeti alter
2023-07-31 19:00 - 2023-08-19 16:00 | Kulturni inkubator
V ponedeljek, 31. julija, v Kulturnem inkubatorju vrata odpira razstava Ujeti alter, pod katero se je podpisala fotografinja alternativne koncertne fotografije Melisa Ćehić. Vabljeni na otvoritev, ki se bo v Kulturnem inkubatorju začela ob 19. uri.
Na svoji prvi razstavi Ujeti alter se bo v Kulturnem inkubatorju predstavila fotografinja alternativne koncertne fotografije Melisa Ćehić. Na razstavi bodo predstavljene fotografije, na katerih je Melisa Ćehić skozi objektiv je ujela dogajanja v skritih kotičkih alternativne kulture in glasbe v Sloveniji.

O AVTORICI

Foto: osebni arhiv

Melisa Ćehić je diplomirana inženirka medijskih komunikacij. Fotografija je postala del njenega življenja že pri treh letih, ko je kot majhen otrok našla očetov fotoaparat in porabila celoten film za fotografiranje postavljenih igrač. Svojo pot je utrdila včasu izobrazbe in tako pridobila znanje o osnovi fotografije.

“Prav zaljubila sem se v fotografijo, ko sem prvič fotografirala koncert.”— Melisa Ćehić

Alter fotografija, kot jo poimenuje sama, ustvari nek adrenalin in notranjo željo po ujetju trenutka in celotne energije, ki jo začuti sama med kontertom. Danes opravlja delo kot asistentka pri izvedbi projektov v studiu Foto Tatjana, kot fotografinja sodeluje s slovenskim metal webzinom Paranoid na Metelkovi v Ljubljani ter z različnimi društvi.
Razstava bo v Kulturnem inkubatorju na ogled do 19. avgusta. Vabljeni!

Povezava do originalnega članka

Ste me hoteli videti strto Muzej človekovih pravic
2023-08-01 - 2023-10-20 | Maribor center / Muzej narodne osvoboditve Maribor
Razstava Ste me hoteli videti strto?, Muzej človekovih pravic je delo dvajsetih avtorjev iz slovenskih in hrvaških kulturnih in izobraževalnih ustanov ter društev. Avtorji posameznih besedil na razstavi navajajo posamezne člene deklaracije in na podlagi osebnih zgodb ljudi, predstavljajo kršitve le-teh. Razstava prikazuje čas pred drugo svetovno vojno, kjer preko zgodbe spoznamo vmešavanje javnosti v zasebno življenje in odločitve posameznika. V obdobju med drugo svetovno vojno so bile ljudem kršene pravice do uporabe materinega jezika in do samoodločbe kateri vojski ali politični organizaciji se bodo priključili. Prav tako prikazuje ljudi, ki so bili zaradi želje po ohranitvi materinega jezika ustreljeni kot talci. Obdobje vojne ni prizanašalo niti otrokom. Kot reakcija na kršenje človekovih pravic je Generalna skupščina Združenih narodov, 10. decembra 1948 sprejela in razglasila Splošno deklaracijo o človekovih pravicah, ki bi naj bila skupen ideal vseh ljudstev in narodov. Kljub temu so bile ljudem, tudi po uradnem sprejetju deklaracije, kršene človekove pravice. Preberemo lahko zgodbe izbrisanih, spoznamo usode žensk, ki so bile zaničevane zaradi želje po delu, beguncev, ki jih je vojna vihra pregnala iz svojih domov, istospolno usmerjenih ljudi, tudi tistih, ki so jih zaradi nezmožnosti samostojnega življenja izključili iz skupnosti in v imenu zdravljenja vključili v ustanove, usode tistih, ki so želeli zdravo okolje za življenje ter Romov, ki so doživeli diskriminacijo. Zgodbe posameznikov dopolnjujejo video in avdio zapisi, poseben pomen pa jim dajejo razstavljeni predmeti.

Razstava Muzej človekovih pravic je pravzaprav namenjena opominjanju, da pravice in svoboščine za dobrobit človeka niso samoumevne. Pravzaprav se dogajajo kršitve temeljnih človekovih pravic na vseh področjih, vsem starostnim skupinam in imajo popolnoma nadnacionalen značaj. Zato menimo, da je tovrstne razstave potrebno podpreti s praktičnimi izzivi in razmisleki, ki so namenjeni predvsem mlajši publiki našega muzeja. Če sledimo modrosti, da »na mladih svet stoji« potem leži mirnejša in varnejša prihodnost prav med tistimi, katerim namenjamo obogatitveni muzejski program. Za omenjeno razstavo smo pripravili različico našega ustaljenega in nagrajenega programa Muzej za mir, ki bo v času razstave osredotočen na izpostavljanje posameznih zgodb, ki nagovarjajo vprašanja splošne volilne pravice, pravice do varnosti in svetosti življenja, svobode govora in združevanja, pravica do poštenega sojenja, Pravice do združitve itd.

V času trajanja razstave bomo za srednješolce organizirali Mirovno konferenco mladih z naslovom »Varnejši jutri se ustvarja danes«. Srečanje bo namenjeno razmisleku o aktualni prognozi za varno in dostojno prihodnost meščanov in okolja. Rezultat bo apel mladih poslan posameznim ciljnim ustanovam in posameznikom, ki imajo možnost odločanja v dobrobit ljudi. Enako vsebino bomo zapečatili kot časovno kapsulo in ohranili za generacije, ki prihajajo.

Milan Golob / Slike (prijateljice) in naslovi slik, ki še niso narejene
2023-08-04 00:00 - 2023-09-30 00:00 | Maribor center / UGM Studio (Trg Leona Štuklja 2, Maribor)
Samostojna razstava Milana Goloba v UGM Studiu predstavlja avtorjevo delo zadnjih dveh desetletij: razstavil bo tretjino slik iz tega obdobja, tri video/avdio dela in seznam naslovov slik, ki še niso naslikane.
4. avgust–30. september 2023
Otvoritev: petek, 4. avgust 2023, 19.00
Kustosinja: Andreja Borin
Pred približno dvajsetimi leti je Milan Golob prvič naključno naslikal štiri kroge. Odtlej ostajajo stalnica v njegovem ustvarjanju. Njegove slike manjših formatov kažejo različno dinamiko med barvo, ozadjem, naslikanimi krogi, geometrično mrežo in ostalimi elementi. Vsak najmanjši detajl šteje. Ko je slika gotova, ji avtor podeli naslov, ki je enako pomemben kot sama slika. Naslove za slike je umetnik sprva poiskal med osebnostmi s področja umetnosti, literature, zgodovine, znanosti ipd., sedaj pa jih večinama najde na potovanjih – predvsem ob obiskih pokopališč. Slike Milana Goloba vzpostavljajo nenavadno matriko povezav, v kateri morda za hip prestrežemo poblisk nekega višjega reda. Zveza med imenom in priimkom je in obenem ni naključna. Leto nastanka slike je in ni naključno. Prostor, ki ga zariše pomišljaj med letom rojstva in letom smrti je hipnotično nabit in tudi nedoumljivo odprt proti neznanemu.

Povezava do originalnega članka

34. Poletni lutkovni pristan
2023-08-05 09:00 - 2023-08-27 21:00 | Maribor center / Lutkovno gledališče Maribor, Vojašniški trg 2A, 2000 Maribor
34. mednarodni lutkovni festival med 5 in 27. avgustom 2023
Lutkovno gledališče Maribor prireja že 34. Poletni lutkovni pristan, mednarodni lutkovni festival z najdaljšo tradicijo.
Na festivalu bodo sodelovali priznani slovenski lutkovni ustvarjalci in gostje iz Danske, Slovaške, Češke, Hrvaške itd. Tudi letos se bomo povezali s številnimi organizacijami v mestu in organizirali predstave na Art kampu v Mestnem parku, pred Umetnostno galerijo Maribor in na Mariborskem otoku.
Vstopnice za predstave Poletnega lutkovnega pristana v Lutkovnem gledališču Maribor so po simbolični ceni 2 eur na voljo na spletu; pri blagajni gledališča pa od 1. avgusta 2022 naprej.
Festival financirata Mestna občina Maribor in Ministrstvo za kulturo RS.
Pokrovitelj festivala:

Program: https://www.lg-mb.si/poletni-lutkovni-pristan/

Povezava do originalnega članka

PEKOSKOP: Escape room in druge brezplačne aktivnosti za mlade v MC Pekarna
2023-08-08 10:00 - 2023-08-31 15:00 | MC Pekarna 16 Ob železnici Maribor, Upravna enota Maribor, 2000 Slovenia
Mladinski program v MC Pekarna ponuja številne brezplačne aktivnosti, med drugim tudi zgodovinsko obarvan »escape room«
Multifunkcijski prostor MC Pekarna pod okriljem Društva IndiJanez je znan predvsem po klubski oziroma koncertni dejavnosti, ki z alternativi zapriseženo in slogovno iznajdljivo kulturno-umetniško ponudbo vzdržuje in soustvarja nepogrešljivo sceno v Kulturnem centru Pekarna. Klub pa deluje tudi kot mladinski center, ki mladim nudi prostor za druženje in brezplačne vsebine za kvalitetno preživljanje prostega časa. V društvu so v zadnjem času okrepili ekipo ter z avgustom obudili mladinski program Pekoskop, ki bo obstoječo ponudbo bogatil z dodatnimi vsebinami in aktivnostmi.
Mladinski center svoja vrata odpira od ponedeljka do petka med 10. in 15. uro. Mladim so ob prisotnosti mladinskih delavcev in informatorjev na voljo različne aktivnosti, kot so družabne in namizne igre, bilijard, namizni tenis in ročni nogomet, prostor pa lahko preprosto uporabljajo tudi za druženje. Obujeni Pekoskop bo ta nabor razširil, tudi z nekoliko bolj usmerjenimi vsebinami, kot so tematske in ustvarjalne delavnice, dogodki, predstavitve in druge aktivnosti.
Ena od teh je tako imenovani escape room, v okviru katerega udeleženci preko nalog in ugank v slogu priljubljenih sob pobega odkrivajo zgodovino Kulturnega centra Pekarna. Aktivnost, ki je nastala leta 2021 ob 27. obletnici Kulturnega centra Pekarna, na interaktivni način predstavlja posamezna poglavja iz njegove zgodovine, ki se odlično kaže tudi v prostorih MC Pekarna. Prav zato izkorišča kar prostore same: udeleženci morajo raziskovati kotičke kluba, da napredujejo skozi igro in zberejo vse potrebne rešitve.
Aktivnost je predvidena za skupine od 3 do 6 ljudi starosti nad 15 let in bo na sporedu ob sredah, potrebna je predhodna prijava. Ekipa Pekoskopa prijave zbira na elektronskem naslovu pekoskop@gmail.com. Interesenti v sporočilo zapišejo predvideno velikost skupine in želeni datum, dobili bodo odgovor z možnimi termini.
Program Pekoskop se je začel leta 2020 in mladim ponujal nabor dejavnosti, s katerimi so lahko zapolnili popoldneve po obveznostih. Zakaj ravno Pekoskop? Kot ga je že takrat opisala ekipa: ker ponuja sveže ideje iz Pekarne, je raznolik kot kalejdoskop, prisluhne srčnim željam kot stetoskop, raziskuje kot mikroskop, napoveduje kot horoskop, širi obzorja kot periskop, odkriva neznano kot teleskop in projicira znanje kot grafoskop.
»Cilj Pekoskopa je kvalitetno in kreativno preživljanje prostega časa, tudi izven komercialne ponudbe,« povedo izvajalci. »Aktivnosti, kot so escape room ali na primer ustvarjalne delavnice, so interaktivne in privlačne ter spodbujajo skupinsko druženje v živo, marsikomu pa morda niso dosegljive.« Poudarjajo, da so vsebine v MC Pekarna prosto dostopne in brezplačne, prav zato so program obudili v času poletnih počitnic. Poleg že omenjenih aktivnosti bodo ideje in predloge za program lahko prispevali tudi udeleženci sami, s katerimi bo ekipa Pekoskopa redno komunicirala preko spletnih kanalov programa, kluba MC Pekarna in Društva IndiJanez. Tam bo za vsak teden sproti objavljen tudi spored aktivnosti. Razmišljajo tudi že, kako bo program izgledal jeseni, ko se dijaki vrnejo v šolske klopi.
Mladinske aktivnosti v MC Pekarna bodo v času poletnih počitnic potekale vsak dan od ponedeljka do petka med 10. in 15. uro. Escape room bo na sporedu vsako sredo, obvezna je predhodna prijava na pekoskop@gmail.com. Za več informacij o programu lahko pišete na omenjeni naslov, pokličete na številko 031 850 500 ali obiščete Facebook stran MC Pekarna oziroma profil pekoskop na Instagramu.

Odnosi 4
2023-08-09 19:00 - 2023-09-09 17:00 | Fotogalerija Stolp 6 Židovska ulica Maribor, Upravna enota Maribor, 2000 Slovenia
9. avgust – 9. september 2023

Sodelujejo
Matija Brumen
Karmen Corak
Andrej (Andrea) Furlan
Nika Furlani
Jakob Jugovic
Arven Šakti Kralj
Maša Lancner
Boštjan Pucelj
Branimir Ritonja
Jadran Rusjan
Jernej Skrt
Klemen Skubic
Nina Sotelšek

Kurator: Denis Volk

Odnosi 4
Vse naše življenje, življenjski prostor in okolje z živimi bitji predstavljajo odnosi. Brez njih ne bi obstajalo nič. Besedo odnos doživljamo kot takšno s številnimi pomeni in neštetimi primeri. S stališča današnje znanosti se (fizični) odnosi začnejo na nivoju atomov in končajo v neskončnem vesolju, nekaj podobno neskončnega je s
humanističnega gledišča razumeti nefizične odnose.
Z našega zemeljskega stališča pa so odnosi v okolju, med živimi bitji, med vsem, kar obstaja in kar poznamo, v fizičnem smislu, interakcijah, sobivanju, komunikaciji, pri človeku v odnosu do sebe, drugih in do okolja, do naših zaznav, predstav, doživljanj, čustev, misli, načrtov, strahov, spominov, do preteklosti, sedanjosti in prihodnosti. Odnosi predstavljajo nas in naš obstoj ter obstoj drugih glede na nas ali na druge ali drugo, na vse ostalo, kar nismo mi.
Odnosi so stališča, mnenja, perspektive, prognoze, videnja, analize, anomalije, nekaj, kar obstaja v fizičnem ali duhovnem smislu, nenazadnje je tudi sama odsotnost odnosov odnos. Odnosi so večna in nedokončana tema.
Na tokratni razstavi svoja videnja odnosov predstavlja 13 slovenskih fotografinj in fotografov: Karmen Corak, Nika Furlani, Andrej Furlan in Jakob Jugovic so iz zamejstva ali notranjosti Italije, ostali pa iz Slovenije: Matija Brumen, Maša Lancner, Boštjan Pucelj, Branimir Ritonja, Jadran Rusjan, Jernej Skrt, Klemen Skubic, Nina Sotelšek in Arven Šakti Kralj.
Nika Furlani svoje fotografsko raziskovanje usmerja na razmišljanje o sebi in na doživljanje sebe. V mislih lahko v trenutku izmenjamo nešteto slik in sebe občutimo na različne načine, saj naši občutki in koncentracija na naše čute trajajo le trenutek. Naše misli in pozornost se nenehno spreminjajo, preskakujejo in se izmenjujejo. Podobno kot v mislih poskuša Nika na fotografijo ujeti različna stanja same sebe, ki so hkrati odsevi fizičnega, telesnega in duševnega ali duhovnega.
Arven Šakti Kralj fotografije sestavlja (v pare) in jih postavlja v asociativen odnos – fotografije dekleta in fotografije rastlin, rož – ter, po lastnih besedah, izpostavlja žensko ter to, da se jo primerja z rožo, nežno in krhko, ki pa je hkrati močna in trdna, celo provokativna. Odraščajoče dekle je negotovo glede prihodnosti, svoje nove vloge, prepuščena je usodi ali naključju, kot roža (v zimi). Čeprav fotografije kažejo negibne črno-bele podobe, je resnica povsem drugačna.
Klemen Skubic za predogled natisne svoje fotografije z običajnim tiskalnikom; stranski produkt so črno-beli odtisi, ki mu po pregledu ostajajo skupaj s poskusnimi fotografijami. Mlajši otroci barvajo in pišejo po vsem, kar jim je pri roki, njegovi hčerki pa sta uporabili te delovne fotografije kot pobarvanke. Vsaka je s svojim barvanjem fotografij prispevala svojevrsten osebni »umetniški« poseg. Da fotograf svoje izločene fotografije, ki so jih obarvali njegovi otroci, želi razstaviti skupaj s svojimi dobrimi fotografijami, (ne)hote kaže in združuje njegov odnos do fotografije, igre in lastnih otrok. Poseg (otroka) z barvami iz reproduktivne fotografije naredi unikat.
Matija Brumen fotografira svoja nečaka že od njunega otroštva. Brata Marko in Ivo odraščata, zorita, se starata in spreminjata, a ohranjata bratski odnos, delita skupne trenutke in dogodke, nekateri so zabeleženi na fotografijah. Ta projekt v nastajanju je ne le biografski, ampak razkriva tudi sorodstveni odnos fotografa in vključenost v zabeležene trenutke skupnih dogodkov.
Boštjan Pucelj vstopa v intimni prostor posameznika, v njegov dom, ki ga deloma razkriva s posneto knjižno polico. Razkriva zgodovino in sedanjost tega stanovalca in njegove družine. Knjige so izbrali ali dobili posamezni družinski člani na podlagi svojih interesov v različnih obdobjih, najverjetneje, ko so knjige izšle, nekatere kasneje. Naslovi razkrivajo tematiko, usmerjajo v razmišljanje o poklicu ali interesih in prostočasnih aktivnostih. Svojo zgodbo nosi tudi sama knjižna polica.
Andrej Furlan je svoje fotografske motive Bejruta posnel s camero obscuro. Njihov izbor je vezal na spomin pripovedovalke. Pisateljica Rana Haf mu je opisovala svoje otroštvo in odraščanje v Bejrutu, spomine in dogodke na državljansko vojno, ki so usodno spremenili njeno rojstno mesto. V njej se je pod vplivom doživljanj in misli iz preteklosti oblikoval sedanji odnos do krajev in objektov v Bejrutu. Njeni spomini in misli so predstavljeni kot sestavni del njegovih fotografij.
Življenjsko okolje, to je obrobje mesta (Maribor), je tema, ki jo Branimir Ritonja raziskuje in beleži že 35 let. V njej izpostavlja spreminjanje narave v urbano območje, egoistične posege človeka vanjo, potrošništvo, brezobzirnost, kar je vse – gledano s filtri morale – nemoralno in neetično. V seriji so prizori v predmestju postavljenega cirkusa, s prikolicami in vso opremo ter (eksotičnimi) živalmi. Razmišljanje o ne tako oddaljenih dogodkih nas prizemlji z mislijo, kak cirkus politiki ustvarjajo za zaščito ali pridobitev nekih _ lastnih interesov in so za to pripravljeni žrtvovati skoraj vse, kar pripada družbi.
Maša Lancner je posnela rastline, sadike zelenjave, vzgojene v obraznih maskah. Obrazne maske so postale obvezen del našega življenja. Na začetku vsiljen tujek naše garderobe je postal vsakdanja nuja, ampak ne zato, ker bi si ga želeli kot modni dodatek. Posledica je vidna tudi v okolju, kjer so zavržene maske postale njegov sestavni del in hkrati ekološki problem, rastline pa se novemu okolju vedno prilagajajo.
Jernej Skrt razmišlja o nasprotju med temo in svetlobo, ki ga je v času pred pandemijo 2015–2020 vodila k nastanku serije fotografij Nočne poti. Sam pravi: »Ko si v temi, iščeš svetlobo.« To lahko razumemo dobesedno ali v prenesenem pomenu, saj vedno želimo nasprotno od tistega, kar imamo. Na fotografskih sprehodih je ujel trenutke, naključne podrobnosti v okolju, zabeležil takratno sedanjost in s tem tudi lastne občutke. Izbrane fotografije je kasneje, v času pandemije, združeval v kompozicije in s tem nakazal svoje razmišljanje o takratnem času, o katerem misli: »Takrat se je zdel tisti čas nenormalen, zdaj, v času pandemije, pa ga proglašamo za normalnega. Ob težavah, ko je čas za ukrepanje, to preložimo na prihodnost in v mislih iščemo tolažbo z vračanjem v idealizirano preteklost, ki je nasprotje realnosti, v kateri živimo.«
Jadran Rusjan, fotograf in dokumentarist dogodkov, je dober poznavalec Forme vive (Obalnih galerij Piran) v Luciji. Pogosto je priča tudi nastajanju skulptur. V svoji seriji Kamen in jaz poudarja podrobnosti kamna, ki so pogosto spregledane ali pa jih smatramo za defekt v kamnu in jih že zato ne želimo videti. Razkorak med tistim, kar je, in tistim, kar vidimo ali želimo videti, se v tej seriji zmanjšuje zaradi usmerjanja na te podrobnosti, hkrati pa se izpostavi sam razkorak.
Odsev okolice na gladki površini v prostoru, na površini predmeta, denimo kipa ali slike, ali odsev zunanje svetlobe, ki prehaja vitraž, kot osvetljena freska z žensko podobo … so samo dobri primeri, kaj vidimo. Fizikalni fenomen odboja svetlobe v funkcionalno oko omogoča, da vidimo. Kaj vidi, je odvisno od gledalca, njegovih interesov in pozornosti. S fotografijami odseva zunanje svetlobe na površini v notranjosti Karmen Corak približa motiv gledalcu in ga usmeri v to, kar je videla sama, a to naredi na tak način, da gledalca zavede in da si nato sam zastavlja vprašanja, pogosto tudi to, kaj sploh vidi. V tem dialogu s fotografinjo gledalec nenadoma ni več sam.
Jakob Jugovic v stereofotografijah prikazuje fizikalni fenomen loma svetlobe in združevanje slik para oči v eno prostorsko sliko. Bela svetloba se lomi na spektralne barve, fotograf pa podobo zreducira na posamezne komplementarne barve in nekatere natisne na isti podlagi. Gledalcu je ponujena posebna priložnost, da ploske podobe posameznih barv s pomočjo posebnih rdeče-zelenih očal razdeli na levo in desno, ki sta rdeča in modrozelena, možgani pa ju zopet združijo (v prostorsko sliko). Na fotografiji povečana muha pridobi doslej nevidne podrobnosti, ki lahko spremenijo doživljanje muhe. Tudi sicer podrobnosti spreminjajo doživljanje nečesa ali nekoga.
Nina Sotelšek izpostavlja hojo, ki jo lahko tolmačimo tudi kot čas, v katerem se pokažejo razhajanja med željami in izrečenim ter/ali dolžnostjo v odnosu matere in hčere. (Podobno je v drugih odnosih otroka in starša ali med osebami, ki so si blizu.) Če predpostavka,
da je ta odnos dober, vključuje tudi dobro komunikacijo, se v njem vseeno pojavi konflikt dveh osebnosti, ki si iz raznih (osebnih) razlogov težko povesta vse, kar bi si želeli. Le prostovoljna »prisila« biti skupaj in izolacija od okolja, kot je denimo skupni pohod, včasih pa je tej podobno negovanje težko obolelega, omogoči udeleženima, da si povesta najgloblje misli in razgalita skrite občutke.
Nepredvidljivi dogodki, denimo epidemija covid-19, naravne nesreče in humanitarne krize, korenito posegajo v življenje sedanjega časa z omejitvami, s preusmeritvami naše pozornosti, spremenjenim načinom življenja in vplivom na okolje. Vplivajo tudi na umetnike in njihovo delo. Vzpostavljajo se novi odnosi, ki pa se nenehno spreminjajo.
Denis Volk

Razstava slik in kipov Most skozi znano, avtor Matic Kos
2023-08-15 08:00 - 2023-09-09 17:00 | Galerija DLUM 10 Židovska ulica Maribor, Upravna enota Maribor, 2000 Slovenia
Vabljeni na otvoritev razstave
Matica Kosa, v torek 15. 8. ob 19. uri,
v Galerijo DLUM, Židovska ul. 10, Maribor.
Kuratorka: Sara Nuša Golob Grabner
Razstava bo odprta od 15. 8. do 9. 9. 2023,
od torka do petka, od 10. do 15. ure, v soboto od 10. do 13. ure.

Maša v Sv. Bolfenku
2023-08-15 11:00 | Pohorje / Cerkev sv. Bolfenka na Pohorju
Vabljeni 15. 8. 2023 ob 11. uri ob prazniku Marijinega vnebovzetja vljudno na sveto mašo, ki bo potekala v cerkvi Sv. Bolfenka na Pohorju .
Preživite praznik na svežem pohorskem zraku , v objemu narave in v družbi lokalnih rokodelk ter rokodelcev, ki bodo na stojnicah razstavljali svoje izdelke.
Gondola NE deluje.

Povezava do originalnega članka

[konS] Ustvarjalne pustolovščine na Doživljajskem igrišču
2023-08-16 16:00 - 2023-08-31 16:00 | Doživljajsko igrišče
Delavničarski laboratorij, ki je v Kulturnem inkubatorju zaživel pod okriljem platforme za sodobno raziskovalno umetnost in v sklopu katerega je potekala serija delavnic pod imenom Intermedijske pustolovščine, se v zadnjih tednih avgusta s Koroške ceste začasno seli na Doživljajsko igrišče v Malem betnavskem gozdu.

Otroke* vabimo na niz ustvarjalnih pustolovščin, kjer bomo raziskovali svet intermedijske umetnosti, ki obsega najrazličnejša področja: od elektrotehnike do 3D printa, “šraufanja”, mešanja različnih snovi, ustvarjanja elektrike in podobnih vragolij … Začnemo v sredo, 16. avgusta ob 16. uri.
termini delavnic na doživljajskem igrišču

Teden 1: sreda, 16. avgust // četrtek, 17. avgust // petek, 18. avgust
Teden 2: torek, 22. avgust // sreda, 23. avgust // četrtek, 24. avgust // petek, 25. avgust
Teden 3: torek, 29. avgust // sreda, 30. avgust // četrtek, 31. avgust

Otroci se bodo v teh datumih (torej vsak dan, ko je igrišče odprto) od 16.00 do 17.30 učili veščin, kot so 3d modeliranje, izdelava zvočil, vetrtnih elektrarn in izdelava solnega pilinga.
Udeležba na delavnicah je brezplačna, predhodne prijave niso potrebne.
*Priporočena starost udeležencev delavnic je 8+.

Projekt konS – Platforma za sodobno raziskovalno umetnosti je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Intermedijske pustolovščine ≡ Doživljajsko igrišče
2023-08-16 16:00 - 2023-08-31 17:30 | delavnice na Doživljajskem igrišču (Ljubljanska ulica 100, Maribor)
Delavničarski laboratorij, ki je v Kulturnem inkubatorju zaživel pod okriljem konS ≡ Platforme za sodobno raziskovalno umetnost in v sklopu katerega je potekala serija delavnic pod imenom Intermedijske pustolovščine, se v zadnjih tednih avgusta s Koroške ceste začasno seli na Doživljajsko igrišče v Malem betnavskem gozdu.
Otroke (8+) vabimo na niz ustvarjalnih pustolovščin raziskovanja sveta intermedijske umetnosti, ki obsega najrazličnejša področja: od elektrotehnike do 3D printa, “šraufanja”, mešanja različnih snovi, ustvarjanja elektrike in podobnih vragolij …
Udeležba na delavnicah je brezplačna, predhodne prijave niso potrebne.
URNIK DELAVNIC NA DOŽIVLJAJSKEM IGRIŠČU
Teden 1: sreda, 16. avgust // četrtek, 17. avgust // petek, 18. avgust
Teden 2: torek, 22. avgust // sreda, 23. avgust // četrtek, 24. avgust // petek, 25. avgust
Teden 3: torek, 29. avgust // sreda, 30. avgust // četrtek, 31. avgust
Otroci se bodo v teh datumih (torej vsak dan, ko je igrišče odprto) od 16.00 do 17.30 učili veščin, kot so 3D modeliranje, izdelava zvočil, vetrtnih elektrarn in izdelava solnega pilinga.
___
Projekt konS ≡ Platforma za sodobno raziskovalno umetnosti je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

SobaZaGosteMaribor: Charbel A. Dargham, Tony Keyrouz, Joy Sfeir »Razdejanih obratov, pokončna soba«
2023-08-17 19:00 | OBRAT
17. 8. 2023 ob 19.00, OBRAT
Charbel A. Dargham, Tony Keyrouz, Joy Sfeir »Razdejanih obratov, pokončna soba«
V četrtek, 17. 8. 2023, ob 19.00 vabimo v OBRAT – prostor umetnosti in participacije na otvoritev skupinske razstave »Razdejanih obratov, pokončna soba« rezidenčnih umetnikov programa SobaZaGosteMaribor Charbela A. Darghama, Tonyja Keyrouza in Joy Sfeir.

Razstavna postavitev kot celota izhaja iz razmisleka o specifikah OBRAT – prostora umetnosti in participacije, hkrati pa se posamezna dela dotikajo določenih aspektov doživljanja prostora: Charbel A. Dargham izhaja iz poskusa umetniške reprezentacije možganske kognicije prostora, medtem ko se Joy Sfeir in Tony Keyrouz osredotočata predvsem na relacijo prostora, materialnosti, spomina in telesa.

Dela so nastala pod mentorstvom Mihe Vipotnika, razstavo kurirata Kaja Kraner in Lucija Smodiš.

Razstava je del dvodelnega projekta izmenjave med libanonskimi in slovenskimi umetniki mlajše generacije z delovnim naslovom »Hiša: med otokom in arhivom«. Gre za nadaljevanje sodelovanja Pekarne Magdalenske mreže, Univerze USEK v Libanonu ter profesorja in umetnika Mihe Vipotnika, ki kontinuirano poteka od leta 2017.

Prvi del projekta je zastavljen kot rezidenca libanonskih umetnikov v Mariboru, katere rezultat bo razstava v OBRAT, drugi del pa se bo odvil med oktobrom in novembrom letos kot enomesečna rezidenca slovenskim umetnikov v Libanonu. Oba dela projekta bo sklenila končna skupinska razstava v Mariboru in Libanonu nastalih umetniških del, ki bo umeščena v kulturnem centru Zico House – leta 1935 zgrajeni družinski vili v Bejrutu, ki se je v 90. letih spremenila v kulturni center. Ker gre za specifično razstavišče, smo projekt zasnovali na podlagi izhodiščnega razmisleka o prostoru, specifično intimnem prostoru, razmerju med intimnim in javnim prostorom, predvsem pa tudi o doživljanju prostora. Umetniki so pri tem kot izhodišče vzeli knjigo Poetika prostora (1958) filozofa Gastona Bachelarda, ki se jo načeloma umešča na področje teorije arhitekture, četudi avtor na podlagi primerov (zlasti literarne) umetnosti, vezane na doživljanje prostora, razpre širše

19.00 otoritev razstave in voden ogled / K18WD-30, razstavišče Vetrinjski

Charbel A. Dargham (2002)

je bil rojen v Bwouaru v Libanonu. Študiral je filmske študije na USEK Kaslik v Libanonu, nato pa se preusmeril v študij matematike. Zaključek svoje umetniške poti namerava obeležiti s projektom, ki na kreativen način združuje oba, skozi zgodovino tesno prepletena polja.

Tony Keyrouz (1998)

je glasbenik, snemalen in filmski ustvarjalec, rojen v Bsharriju v Libanonu. Diplomiral je na oddelku za Film in televizijo na USEK Kaslik v Libanonu, trenutno pa zaključuje magistrski študij kinematografije na Libanonski univerzi – Fakulteti uporabnih umetnosti v Libanonu.

Joy Sfeir (1995)

je multidisciplinarna umetnica, rojena v Libanonu, ki trenutno živi med Bejrutom in Brusljem. Njena umetniška praksa črpa iz poetičnega bistva prostora, ki izhaja iz njenih lastnih izkušenj z naravo, družbo, čutnim gibanjem telesa in neoprijemljivimi odtisi spomina. Leta 2018 je diplomirala na magistrskem programu Notranja arhitektura na USEK v Libanonu, kasneje pa je nadaljevala študijski program Oblikovanje za družbene inovacije v Belgiji, kjer se je poglobila v področje intervencij v javni in družbeni prostor.

Povezava do originalnega članka

MKC Maribor na Mariborskem otoku
2023-08-18 14:00 - 16:00 | Kopališče Mariborski otok
OBVESTILO: Zaradi slabega vremena in zaprtja kopališča delavnice, ki bi morale biti v ponedeljek, 7. avgusta, in torek, 8. avgusta, ODPADEJO. Delavnico izdelave mandal bomo, v kolikor bodo vremenske razmere to dopuščale, izvedli v petek, 18. avgusta, med 14. in 16. uro na kopališču Mariborski otok.
V Mladinskem kulturnem centru Maribor (MKC Maribor) se pridružujemo živahnemu dogajanju na prenovljenem letnem kopališču Mariborski otok.
Za obiskovalce kopališča bomo pripravili dve delavnici, ki bosta potekali 7. in 8. avgusta, in sicer:

Ponedeljek, 7. avgust @ 14:00 – 16:00: Vodena izdelava akvarelov
Torek, 8. avgust @ 14:00 – 16:00 Vodena izdelava mandal.

Več informacij o kopališču Mariborski otok z odpiralnim časom in cenikom je na voljo tukaj.

izdelava akvarelov

Ponedeljek, 7. avgust 2023
14:00 – 16:00

izdelava mandal

Povezava do originalnega članka

Dalmatinski večer
2023-08-18 18:00 - 22:00 | Vinske ceste / Fontana vin – Vodole (Vodole 2, Malečnik)
Na Fontano vin prihajajo utripi dalmacije.
Na Fontano vin prihajajo utripi dalmacije
Kdaj? V petek 18. avgusta od 18.00 naprej!
Nastop Tadeja Lončariča z dalmatinskimi ritmi ter morski pridih prigrizkov bodo na Fontani vin pričarali prečudovit večer pod zvezdnatim nebom.
Vabljeni!

Povezava do originalnega članka

Koncert Sex Dolls
2023-08-18 20:00 | Maribor center / Vetrinjc – BarCoda (Vetrinjska ulica 30, Maribor)
Sex Dolls so energičen trio, katerega člani prihajajo iz Slovenj Gradca, Mežice in Podgorja.

Sex Dolls so energičen trio, katerega člani prihajajo iz Slovenj Gradca, Mežice in Podgorja. Mladi Korošci, ki utirajo svojo pot na slovenski glasbeni sceni, so začeli svoj zgodbo pisati v juliju leta 2022, svojo končno podobo pa je glasbena skupina dobila konec jeseni istega leta. Od takrat skupina vadi v prostorih Kulturnega doma v Podgorju, kjer preigravajo mešanico punk, rock, funk, blues in alternativne glasbe. Predvsem si želijo izvajati avtorsko glasbo, na kateri tudi pridno delajo, a kljub vsemu radi zaigrajo kakšen cover glasbenih skupin in glasbenikov, ki so jim v navdih. V letošnjem letu obljubljajo novo avtorsko gradivo, ki ga bodo predstavili prek medijskih platform in pa seveda tudi v živo.
Vstop je prost!

Povezava do originalnega članka

Opern Air Barbershop - brivnica na prostem
2023-08-19 15:00 - 17:00 | Vetrinjc – BarCoda
Naj vas sveže postrižejo pod milim nebom! Pridružite se nam na dogodku brivnice La Casa de los Barberos na prostem, ki bo potekal v živahnem Vetrinjcu. To je mešanica sloga in sonca, kjer se vaši lasje srečajo s hladnim vetrom. Naj škarje strižejo in vibracije tečejo, saj vam prinašamo najbolj kul brivsko izkušnjo v mestu. Ne zamudite brivskih mojstrovin, dobrih melodij in odlične družbe. Se vidimo tam!

p.s.: Fantje vas bodo porihtali brezplačno, čas do vročega stola pa si boste lahko krajšali z igranjem video iger.

How cool is that!?

Večer družabnih iger in animejev #11
2023-08-19 16:00 - 23:55 | Kulturni inkubator
Društvo Animoku vas v sodelovanju z MKC Maribor vabi na že 11. letošnji Večer animejev in družabnih iger, ki se bo odvijal v soboto, 19. avgusta od 16. ure dalje, kot običajno v Kulturnem inkubatorju na Koroški cesti 18 v Mariboru.
Na tokratnem dogodku si bomo v sklopu Animoku Kino Kluba, v katerega se lahko včlanite na družbenem omrežju Facebook, ponovno ogledali eno animejsko projekcijo, za navdušence nad igro s kartami Yu-Gi-Oh! bo ponovno potekal turnir, na katerega se je potrebno predhodno prijaviti (več informacij glede prijave še sledi), vsekakor pa bo poskrbljeno tudi za ljubitelje namiznih iger, saj bomo pobliže predstavili namiznico Port Royal. Vsekakor pa bodo na voljo številne druge namizne igre.
PROGRAM
16:00-16:30 Druženje in pogovori
16:30-18:15 Animoku Kino Klub projekcija
16:30-20:30 Yu-Gi-Oh! turnir
18:30-20:30 Predstavitev in igranje igre Port Royal
18:30-00:00 Prosto igranje namiznih iger
Vstop je kot vedno prost, obiskovalci mlajši od 13. leta pa morajo biti v spremstvu staršev ali odgovornega skrbnika.
Vabljeni.

Povezava do originalnega članka

Sprejeti ranljivost
2023-08-19 19:30 | Maribor center / Dvorana Union (Prešernova ulica 3, Maribor)
Festival Maribor 2023
No Borders Orchestra
Dirigent: Premil Petrović
Johann Sebastian Bach: Koral (»O glava v krvi, ranah«) iz Matejevega pasijona, BWV 244
Davor Branimir Vincze: Rana je mesto, kjer luč vstopi vate
Isidora Zebeljan: Selište (Zapuščena vas)
Steve Reich: Vlaki – Evropa med vojno
Arvo Pärt: Cantus in memoriam Benjamin Britten
Franz Schubert: Adagio iz Godalnega kvinteta v C-duru, D 956
Gustav Mahler: Adagietto iz Simfonije št. 5
Edward Elgar: Nimrod iz Variacij Enigma, op. 36
V časih, ko se kar naprej soočamo z bivanjskimi skrbmi – po pandemiji so nas pričakali nadaljnji izzivi, od vojne v naši relativni bližini do ekonomskih in ekoloških zagat – in se zdi, da kar ne moremo svobodno zadihati, nam grozi še povsem notranja nevarnost, da namreč sami otrdimo in postanemo zagrenjeni. To problematiko naslavlja novi program skupine izjemnih glasbenikov zahodnega Balkana, No Borders Orchestra, ki zasleduje svojo utopijo in z lastnim zgledom dokazuje, da se da s pomočjo glasbe povzdigniti nad nesoglasja in konflikte in se povezati v skupnem prizadevanju za dobro vseh.

Nakup vstopnic
Povezava do originalnega članka

KORNER x DRILL Vol. 6
2023-08-19 21:00 - 23:00 | Mc pekarna
Korner ekipa se vrača, tokrat nas bo v MC Pekarni obiskal trenutno eden izmed najbolj znanih slovenskih artistov, Drill!
Na odru se mu bodo pridružili Aima Vittori, Axel, Out-lot ter gosti presenečenja!
Za odlicno Hip-hop vzdusje pred nastopom, bodo za vas poskrbeli mladi mariborski Young Blood artisti Lil Lex & Pa3k, Tucha, Visar ter ARCM! Prav tako bo za vas poskrbel Korner resident Dj Nate’s!
Drill je slovenski raper, ki je lani Maja izdal svoj peti solo album z naslovom “Rojeni da blestimo”.
Prihajajoči album je do sedaj naznanil z devetimi videospoti za pesmi DIY, Rojeni da blestimo, Vrhovi in prepadi, Nokia, Mladi samo enkrat, Razred zase, Proti soncu, Po dežju ter Bedni narod. Novi album je pa letos maja napovedal z singlom Momentum.
Trenutno eden najbolj vročih slovenskih MC-jev ponovno prihaja v Maribor.
Za mešalko pa bo za pravo hip hop vzdušje poskrbel nadobudni DJ, producent in MC, Izolan Out-Lot!
You know the Drill!
https://www.youtube.com/watch?v=92CxIwNo48M
https://www.youtube.com/watch?v=ZvbhYDSWHpo
https://www.youtube.com/watch?v=Zl_Pr88pIwY
https://www.youtube.com/watch?v=o8UZwBG6HwE
https://youtu.be/ZhfW1OMt3ss
https://youtu.be/Fko76Np8oMs
Aima Vittori je glasbeni umetnik trap/hiphop/rnb glasbe ter eden izmed pionirjev tuje glasbene scene na Slovenskih tleh.
Nastopal je na turneji s Senidah in Relja, delil oder z zvezdami kot MC Stojan, Inas, Breskvica, Devito, Brzo trči ljanmi, GRAMATIK. Prav tako je osvojil drugo ter prvo mesto na Coast2Coast biggest artist showcase in the world Amsterdam 2017 ter bil predvajan na decentraland festivalu s Soulja Boy, Quincy, Elijah Blake in še lahko naštevamo. Pričakujete lahko energičen nastop izdanih kot tudi neizdanih pesmi, ki jih bo nastopal premierno.
Se vidimo!

Povezava do originalnega članka

Pihalni orkester Apače
2023-08-20 10:30 - 12:00 | Maribor center / Mestni park; Maribor
Promenadni koncert. Tradicionalni koncerti v Mestnem parku.
Tradicionalni nedeljski koncerti v paviljonu Mestnega parka Maribor
Pihalni orkester Apače ima že zelo dolgo tradicijo – najstarejši ohranjen notni zapis sega daleč v leto 1885. Prebivalci Apaške doline so se takrat zbirali ob ličkanju koruze, pobiranju krompirja in drugih kmečkih opravilih ter si v spremljavo kaj zapeli ali zaigrali. To jim je prešlo v navado, zato so se ljubitelji glasbe začeli dobivati tudi na vajah. Iz ene pesmi jih je nastalo deset, zraslo je tudi število članov, glasba pa se še zdaj prenaša iz roda v rod.
Koncerti v parku se odvijajo ob sončnih nedeljah od konca maja in vse do začetka septembra v paviljonu pri Akvariju. Koncerti, ki jih izvajajo lokalna in okoliška kulturna društva, naznanijo pomlad, park napolnijo z glasbo in polepšajo nedeljski sprehod družinam, naključnim obiskovalcem, turistom in predvsem stalnemu domačemu občinstvu.
Ogled koncertov je brezplačen.
Ob slabem vremenu prireditev odpade.
Koncerte v parku je podprla Mestna občina Maribor.

Povezava do originalnega članka
